hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Kikelet a Social Media világában – CCO Magazin
A tengerentúlon, az Egyesült Államokban a public relations világának fő kérdése idén tavasszal a social media. Több rendezvény is ezzel a témával foglalkozik.
A nyitány Április 17-én New Yorkban kezdődik, ahol a társadalmi média ikonjainak és említésre méltó képviselőinek járó díjakat adják át (Social Media Icon Awards). A megnyitó vezérszónoka Jonathan Perelman a BuzzFeed egyik elnökhelyettese lesz, aki korábban a Google ipari kapcsolataiért felelős vezére volt. Megnyitó beszédében
megosztja majd a hallgatósággal a BuzzFeed sikerének titkát a digitális zűrzavar áttörésében és betekintést enged abba, hogy a public relations profik rövidesen egy megújulási időszakba léphetnek, ha megtanulják, miként kell megosztani a tartalmakat egy sokkal szélesebb skálán, mondhatnánk tömeges méretekben.
Ezzel a megnyitóval indul a konferencia, mely a social media nagy hármas platformjáról, a Facebook-Twitter-Pinterest hármasról szól. A cél. hogy a konferencia résztvevői e nagy hármas szakértőivé váljanak a saját cégüknél, s ezáltal termékeiket, cégeiket új csúcsokra juttathassák. A nagyszámú előadó közül kiemelném Alex Cecala-t a KETCHUM specialistáját, akivel a PR News (a pr-szakma meghatározó orgánuma) Márc.21-én interjút is készített. Előadásának témája rendkívül izgalmas és praktikus: „A public relations eszköztárod nélkülözhetetlen szociális eszközei” címmel arról beszél majd, miként kell a pr-eszköztárunkat a pr-céljainknak megfelelően saját magunknak megszabni, megformáln. A kifejezetten a saját cégünk számára leginkább megfelelő és nélkülözhetetlen eszközök szelektálása és testre szabása professzionizmust és innovációt igényel.
Egy másik figyelemre méltó előadó Rose Mary Moegling a Toshiba America Medical Systems menedzsere. Témája azokról az igazoltan legjobb Twitter taktikákról és stratégiáról szól, melyek révén követők légióit lehet megnyerni és megtartani a saját termékeink, márkáink számára. Ami leginkább érdekfeszítő ebben a témában az, miként lehet a válságidőszakban is olyan szintre emelni a Twitter stratégiánkat, hogy klienseinknek a márkáinkhoz való hűségét bebetonozhassuk.
A PR News egy másik fontos tavaszi eseményre is felhívja Facebook közönségét, nevezetesen a híres washingtoni „The National Press Club”-ban máj.14-én kezdődő PR Író Újonckiképző Táborra, ahol arra tanítják meg a résztvevőket, hogy a sikeres pr-karrier szilárd alapja a hatékony-, célravezető-, eredményes pr-írás megtanulása. Ennek mikéntjét ismert szakértők mutatják be interaktív módon.
A twitterShare, facebookShare, linkedinShare és pinterestShare – azaz a megosztás – egyik
legjobb példájaként emlithető Carries Fox-nak a C. Fox Communication munkatársának beszámolója arról, hogy miként gyűjtöttek össze húszezer dollárt az idén márciusban kiosztandó éves díjra, melyet a pro bono publis relations szolgálatban leginkább eredményes nonprofit szervezet kaphat meg. Mint a beszámolóból kiderült, hogy a “jó tevés” – mint hozzáadott bónusz – cégüknek folyamatos gyarapodást hozott az elmúlt 4 évben, s ennek a „Doing Good”-nak az üzletre való kihatását mutatja be úgy, hogy megtanít az ehhez szükséges öt legfontosabb
tudnivaló részleteire és annak hathatós alkalmazására.
Még egy esemény várja a pr-szakma figyelmét. Máj.15-én tartja a PR News az ún. „PR Measurement” konferenciáját, melyet szintén a „National Press Club”-ban rendeznek Washington D.C.-ben. A public relations mérése a pr-szakma Achillesz sarka. Mások úgy fogalmaznak, hogy a pr-mérés az a szörny, amelyik a legjobb pr-szakembereket se hagyja aludni éjszakánként. Ez a konferencia arról szól, hogy miként lehet összpontosítani a média kapcsolatokra,  social media-ra, a reputációra, az elismertség növelésére és a válságkezelő programokra, Olyan előadók ismertetik a módszereiket, mint Don Bartholomew a Ketchum-tól és Eric R. Warner / Thomson Reuters Corporate Services.
Összegezve a sok új elképzelést, a “best practice”-t, a jobbnál jobb gyakorlatot, az átadandó titkokat, az innovatív megoldások állandóan változó ismeretében fel kell tennünk a kérdést: mi marad állandó és mi lehet a public relations gyakorlati feladata? Alighanem a pr-szakma jelenére és jövőjére nincs jobb megfogalmazás, mint amit a CCO Magazin főszerkesztője, Barát Tamás, a lapban megjelent interjúban így fogalmazott meg: „Beszélj a környezeteddel (a közvéleménnyel) arról, amit megtettél, megteszel, vagy tenni akarsz, mondd el nekik céljaidat, kérdezd meg véleményüket és így a tájékoztatás, a megértetés és a visszacsatolás útján vond be őket tevékenységed alakításába! A public relations egyenlő a demokratikus társadalmakban működő szervezetek és környezetük közötti – hosszútávra tervezett – kétirányú kommunikáció tudatos megteremtésével, irányításával, szervezésével. A public relations művészet és tudomány, a bizalomépítés művészete és tudománya, amely arra irányul, hogy a szervezet elérje az általa kívánatosnak tartott optimális állapotot, ahol a környezete ismeri és elismeri, ahol a szervezetet a környezetében elismerik és megbecsülik”.
Nos, úgy gondolom, hogy ennek az optimális állapotnak az eléréséhez segíthetnek azok a fórumok, konferenciák és összejövetelek mind Amerikában mind Európában, melyek a megújulást, a kikeletet hirdetik a social media-ban.
Végezetül azt kívánom, hogy a bizalomépítés művészete és tudománya hozzon kikeletet a népek közötti kapcsolat és kölcsönös megbecsülés területén is, hogy megmaradhasson a remény a kívánatos optimális
állapot elérésére köztünk emberek közt a földön.
CCO Magazin / Ujhelyi Irma
Az amerikai események forrása: PRNEWS Online
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin